钦定古今图书集成/明伦汇编/氏族典/第448卷 > 《廖用贤尚友录》 > 沈林子
## 钦定古今图书集成/明伦汇编/氏族典/第448卷 > 《廖用贤尚友录》 > 沈林子

按《宋书》沈约《自序》，“林子，字敬士，田子弟也。少有大度。
年十三，遇家祸，哀号昼夜不绝声。而沈预家甚彊富，
志相陷灭。林子与诸兄昼藏夜出，即货所居宅茔墓，
葬父祖诸叔，凡六丧，俭而有礼。时诸将东讨者相续，
刘牢之、高素之徒纵其下掳暴纵横，独高祖军政严
明，无所侵犯，林子乃自归尽室移京口。从高祖克京”
城，进平都邑，与兄《田子》还东报仇，斩预首以祭父祖
墓。高祖为扬州，辟为从事，封资中县五等侯。义熙五
年，从伐鲜卑，行参镇军军事，从征刘毅，转参太尉军
事。十二年，复参平北征西军事，后参相国事。《林子》威
声远闻，三辅震动，关中豪右，望风请附。高祖践祚，以
佐命功，封汉寿县伯。永初三年薨。元嘉二十五年，谥
曰“怀伯。”